ΕΛΛΗΝΙΚΗ ΔΗΜΟΚΡΑΤΙΑ



ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΣΧΟΛΗ ΤΡΟΦΙΜΩΝ, ΒΙΟΤΕΧΝΟΛΟΓΙΑΣ ΚΑΙ ΑΝΑΠΤΥΞΗΣ

ΤΜΗΜΑ ΕΠΙΣΤΗΜΗΣ ΤΡΟΦΙΜΩΝ ΚΑΙ ΔΙΑΤΡΟΦΗΣ ΤΟΥ ΑΝΘΡΩΠΟΥ

Π.Μ.Σ. ΕΠΙΣΤΗΜΗ & ΤΕΧΝΟΛΟΓΙΑ ΤΡΟΦΙΜΩΝ & ΔΙΑΤΡΟΦΗ ΤΟΥ ΑΝΘΡΩΠΟΥ

Δ.Π.Μ.Σ. ΑΜΠΕΛΟΥΡΓΙΑ-ΟΙΝΟΛΟΓΙΑ

ΓΡΑΜΜΑΤΕΙΑ Π.Μ.Σ.

Πληροφορίες: Δώρα Κομματά

Ταχ. Δ/νση: Ιερά Οδός 75, 118 55 Αθήνα

Τηλ.: 2105294677

Mail: pms\_etda@aua.gr

**ΠΡΑΚΤΙΚΗ ΕΞΑΣΚΗΣΗ ΜΕΤΑΠΤΥΧΙΑΚΩΝ ΦΟΙΤΗΤΩΝ**

**ΓΕΝΙΚΕΣ ΠΛΗΡΟΦΟΡΙΕΣ**

**1. Φορείς υποδοχής των μεταπτυχιακών φοιτητών**

* Υπηρεσίες του Υπουργείου Αγροτικής Ανάπτυξης & Τροφίμων ή άλλων Υπουργείων με συναφές αντικείμενο, Νομικά Πρόσωπα Δημοσίου Δικαίου, Ινστιτούτα του ΕΛ.Γ.Ο. « ΔΗΜΗΤΡΑ »
* Επιχειρήσεις και Οργανισμοί όπως ορίζονται στο Ν. 1256/1982 (Τράπεζες, ΔΕΗ).
* Επιχειρήσεις του Ιδιωτικού Τομέα (άρθρο 14 παραγρ.8 Ν 2817/2000).
* Εργαστήρια Γ.Π.Α.

**2. Διάρκεια Πρακτικής Εξάσκησης**

* Δύο (2) ημερολογιακοί μήνες (60 ημέρες, σε αυτές προσμετρώνται και σαββατοκύριακα και αργίες).

**3. Χρόνος πραγματοποίησης Πρακτικής Εξάσκησης**

* Η πρακτική εξάσκηση, πραγματοποιείται ως εξής: **μετά το πέρας του β’ εξαμήνου**. Το χρονικό διάστημα της απασχόλησης, **δεν μπορεί να είναι μικρότερο του μηνός** (π.χ. 1/7 έως 31/7).

Για πρακτική μέσω ERASMUS μπορείτε να απευθύνεστε στην κ. Θάνεια Αναστοπούλου (τηλ: 210- 5294819) στην ιστοσελίδα [www.european.aua.gr](http://www.european.aua.gr) και στο e-mail: european\_pr@aua.gr.

**ΔΙΑΔΙΚΑΣΙΑ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ**

 **ΒΗΜΑ 1:** Οι φοιτητές συμπληρώνουν **Αίτηση** **Καθορισμού Τόπου Πρακτικής Εξάσκησης** στη Γραμματεία Π.Μ.Σ, για το διάστημα που επιθυμούν να κάνουν πρακτική εξάσκηση (**15 ημέρες πριν την έναρξη της πρακτικής εξάσκησης**). Η Αίτηση αυτή (*έγγραφο 1*) βρίσκεται αναρτημένη στις ανακοινώσεις του ΠΜΣ και έξω από τη Γραμματεία στο πράσινο ντοσιέ.

 **ΒΗΜΑ 2:** 1 εβδομάδα πριν ξεκινήσουν πρακτική οι μεταπτυχιακοί φοιτητές λαμβάνουν:

**Α**. Έγγραφο που θα προσκομίσουν σε υποκατάστημα ΕΦΚΑ της περιοχής τους για την έκδοση της **Βεβαίωσης Απογραφής ΕΦΚΑ** **-πρώην Αριθμό Μητρώου Ασφαλισμένου ΙΚΑ-** (εφόσον δεν έχουν ήδη). Το έγγραφο αυτό (*έγγραφο 2*) βρίσκεται αναρτημένο στις ανακοινώσεις του ΠΜΣ και έξω από τη Γραμματεία στο πράσινο ντοσιέ.

**Β**. Διαβιβαστικό έγγραφο του Γ.Π.Α. με υπογραφή του Προέδρου του Τμήματος, που απευθύνεται στην υπηρεσία που θα απασχοληθούν. Το διαβιβαστικό θα το παραλαμβάνετε από τη Γραμματεία.

ΠΡΟΣΟΧΗ - Την ημέρα έναρξης της πρακτικής ή την προηγούμενη, ο μεταπτυχιακός φοιτητής πρέπει να ζητήσει από τον Ε.Φ.Κ.Α.: **Βεβαίωση Απογραφής ΕΦΚΑ** (πρώην Αριθμό Μητρώου Ασφαλισμένου Ι.Κ.Α.) **Όποιος φοιτητής έχει ήδη Αριθμό Μητρώου Ασφαλισμένου (Α.Μ.Α.) ΙΚΑ δε χρειάζεται να εκδώσει Βεβαίωση Απογραφής ΕΦΚΑ.** Για την έκδοση, αρμόδιος είναι ο ΕΦΚΑ της περιοχής κατοικίας του φοιτητή, και απαιτούνται: (1) Απλή φωτοτυπία Αστυνομικής Ταυτότητας και (2) Αριθμός Φορολογικού Μητρώου –Α.Φ.Μ. Επίσης, ο φοιτητής πριν ξεκινήσει την πρακτική πρέπει να έχει Αριθμό Μητρώου Κοινωνικής Ασφάλισης (Α.Μ.Κ.Α.).

**ΔΙΑΔΙΚΑΣΙΑ ΑΝΑΓΝΩΡΙΣΗΣ/ ΑΣΦΑΛΙΣΗΣ ΠΡΑΚΤΙΚΗΣ ΑΣΚΗΣΗΣ**

Οι φοιτητές που θα πραγματοποιήσουν πρακτική εξάσκηση, θα ασφαλιστούν **μόνο για τον κίνδυνο ατυχήματος** (1% επί του τεκμαρτού εισοδήματος της 12ης ασφαλιστικής κλάσης, άρθρο 10 παρ. 2 Ν. 2217/1994).

Οι φοιτητές προκειμένου να συμπεριληφθούν στις καταστάσεις πληρωμής του αντίστοιχου μήνα απασχόλησης τους, **για κάθε μήνα ξεχωριστά και ανεξάρτητα από τους 2 μήνες που θα διαρκέσει η Πρακτική Εξάσκηση**, πρέπει **να καταθέτουν στη Γραμματεία του Π.Μ.Σ** τα παρακάτω δικαιολογητικά, **με καταληκτική αποκλειστική ημερομηνία τις δέκα (10) πρώτες εργάσιμες ημέρες** από το πέρας της πρακτικής τους **κάθε ημερολογιακό μήνα** (στο τέλος του εγγράφου αναφέρονται αναλυτικά οι καταληκτικές προθεσμίες):

1. **Αίτηση ασφάλισης πρακτικής** (Το *έγγραφο 3* βρίσκεται αναρτημένο στις ανακοινώσεις του ΠΜΣ και στο πράσινο ντοσιέ έξω από τη Γραμματεία)
2. Μία (1) πρωτότυπη ΒΕΒΑΙΩΣΗ ΠΡΑΚΤΙΚΗΣ ΑΣΚΗΣΗΣ. **Στη βεβαίωση πρέπει να αναφέρονται με ε υ κ ρ ί ν ε ι α και σ α φ ή ν ε ι α:**
* το ονοματεπώνυμο του φοιτητή,
* ο αριθμός μητρώου Γ.Π.Α του φοιτητή,
* το χρονικό διάστημα της πρακτικής εξάσκησης που πραγματοποιήθηκε,
* το αντικείμενο απασχόλησης του φοιτητή και ότι η απασχόληση αυτή έγινε στα πλαίσια Πρακτικής Εξάσκησης,
* το ονοματεπώνυμο και την υπογραφή (με μπλε στυλό) του υπευθύνου της υπηρεσίας απασχόλησης και η σφραγίδα της υπηρεσίας απασχόλησης,
* η ημερομηνία σύνταξης της Βεβαίωσης

Προσχέδιο προς διευκόλυνσή σας υπάρχει αναρτημένο στις ανακοινώσεις του ΠΜΣ και έξω από τη Γραμματεία στο πράσινο ντοσιέ (*έγγραφο 4*)

1. Απλή φωτοτυπία της **Βεβαίωσης Απογραφής από τον Ε.Φ.Κ.Α *ή* Αριθμό Μητρώου Ασφαλισμένου του Ι.Κ.Α.** (στην οποία αναγράφεται ο Αριθμός Ασφαλισμένου, το Ονοματεπώνυμο του φοιτητή, Πατρώνυμο, Μητρώνυμο, Ημ. Γέννησης, Α.Μ.Κ.Α. και Α.Φ.Μ.)

|  |
| --- |
| **ΠΡΟΘΕΣΜΙΕΣ ΥΠΟΒΟΛΗΣ ΕΓΓΡΑΦΩΝ ΓΙΑ ΤΗΝ ΑΣΦΑΛΙΣΗ ΤΗΣ ΠΡΑΚΤΙΚΗΣ ΑΣΚΗΣΗΣ** |
| **ΜΗΝΑΣ ΠΡΑΚΤΙΚΗΣ ΕΞΑΣΚΗΣΗΣ** | **ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ ΑΙΤΗΣΗΣ ΦΟΙΤΗΤΗ ΣΤΗ ΓΡΑΜΜΑΤΕΙΑ ΤΟΥ ΤΜΗΜΑΤΟΣ** |
| ΑΠΡΙΛΙΟΣ 2017 | 15-05-2017 |
| ΜΑΙΟΣ 2017 | 14-06-2017 |
| ΙΟΥΝΙΟΣ 2017 | 14-07-2017 |
| ΙΟΥΛΙΟΣ 2017 | 04-09-2017 |
| ΑΥΓΟΥΣΤΟΣ 2017 | 14-09-2017 |
| ΣΕΠΤΕΜΒΡΙΟΣ 2017  | 13-10-2017 |
| ΟΚΤΩΒΡΙΟΣ 2017 | 14-11-2017 |
| ΝΟΕΜΒΡΙΟΣ 2017 | 14-12-2017 |
| ΔΕΚΕΜΒΡΙΟΣ 2017 | 16-01-2018 |
| ΙΑΝΟΥΑΡΙΟΣ 2018 | 14-02-2018 |
| ΦΕΒΡΟΥΑΡΙΟΣ 2018 | 14-03-2018 |
| ΜΑΡΤΙΟΣ 2018 | 16-04-2018 |

**ΑΙΤΗΣΕΙΣ ΠΟΥ ΔΕΝ ΠΕΡΙΛΑΜΒΑΝΟΥΝ ΟΛΑ ΤΑ ΠΑΡΑΠΑΝΩ ΟΠΩΣ ΑΥΤΑ ΠΕΡΙΓΡΑΦΟΝΤΑΙ, ΘΑ ΑΠΟΡΡΙΠΤΟΝΤΑΙ ΩΣ ΕΛΛΙΠΕΙΣ**

**Κ Υ Ρ Ω Σ Ε Ι Σ Ε Κ Π Ρ Ο Θ Ε Σ Μ Η Σ Υ Π Ο Β Ο Λ Η Σ Α . Π . Δ . Σ Τ Ο Γ . Π . Α .**

Οι Α.Π.Δ. όλων των εργοδοτών **υποβάλλονται αποκλειστικά κάθε ημερολογιακό ΜΗΝΑ απασχόλησης** (δώδεκα ημερολογιακοί μήνες κάθε έτος).

Τυχόν καθυστέρηση υποβολής τους επιφέρει τεράστια χρηματικά πρόστιμα από τους ασφαλιστικούς οργανισμούς (Ι.Κ.Α.-Δημόσιο) στο Ίδρυμά μας.

Από τα ανωτέρω γίνεται σαφές ότι, τόσο κατά την κατάθεση της αίτησης πραγματοποίησης της πρακτικής, όσο και κατά την κατάθεση της αίτησης ασφάλισης αυτής,

**ΟΙ ΠΡΟΘΕΣΜΙΕΣ ΠΡΕΠΕΙ ΝΑ ΤΗΡΟΥΝΤΑΙ ΑΥΣΤΗΡΑ**,

ώστε οι καταστάσεις με τα στοιχεία των δικαιούχων να προωθούνται εγκαίρως προς το Λογιστήριο του Ιδρύματος, το οποίο είναι αρμόδιο για την περαιτέρω ολοκλήρωση της διαδικασίας ασφάλισης.

Προς διευκόλυνσή σας, παραθέτω ένα παράδειγμα:

* Επιθυμώ να κάνω πρακτική **15 Απριλίου** με **15 Ιουνίου** **(15/04-15/06)**
* 2 εβδομάδες πριν την έναρξη της πρακτικής, δηλαδή **1 Απριλίου (01/04)**, καταθέτω στη Γραμματεία την Αίτηση Καθορισμού Τόπου Πρακτικής
* 1 εβδομάδα πριν την έναρξη της πρακτικής, δηλαδή **8** **Απριλίου (08/04)**, παραλαμβάνω από τη Γραμματεία το Διαβιβαστικό Έγγραφο προς το φορέα απασχόλησης και το έγγραφο για το ΙΚΑ
* 1 μέρα πριν ή τη μέρα που ξεκινάω πρακτική παραλαμβάνω από τον ΕΦΚΑ τη Βεβαίωση Απογραφής ΕΦΚΑ (για όσους ήδη έχουν είναι ο Αριθμός Μητρώου Ασφαλισμένου ΙΚΑ –Α.Μ.Α.)
* Ξεκινάω πρακτική

Για την ασφάλιση στο τέλος κάθε ημερολογιακού μήνα ακολουθώ την παρακάτω διαδικασία:

* Για την ασφάλιση από **15/04** έως **30/04** καταθέτω στη Γραμματεία τα απαραίτητα δικαιολογητικά **μέχρι τις 15/05**.
* Για την ασφάλιση από **01/05** έως **31/05** καταθέτω στη Γραμματεία τα απαραίτητα δικαιολογητικά **μέχρι τις 14/06.**
* Για την ασφάλιση από 01/06 έως 15/06 καταθέτω στη Γραμματεία τα απαραίτητα δικαιολογητικά **μέχρι τις 14/07.**